**Referat FAU-møte Sandved skole**

**Dato**: 01.04.19

**Tidspunkt:** 18:00 – 19:30, etterfulgt av evt. komite- arbeid.

**Sted:** Lærerværelset, Sandved skole

**Tilstede**:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1a |  | 2a | x | 3a | x | 4a | x | 5a | x | 6a | x | 7a | x | SFO 1 | x |
| 1b | x | 2b | x | 3b | x | 4b | x | 5b |  | 6b | x | 7b |  |  |  |
| 1c | x | 2c | x | 3c |  | 4c |  | 5c | x | 6c | x | 7c | x |  |  |
| 1d | x | 2d | x | 3d | x | 4d | x | 5d | x | 6d | x |  |  |  |  |

**Fra skolen**: Ledelsen har meldt avbud (noe informasjon sendt per e-post)

**Fra SFO:** Ingen

**Referent**: Marit Ravndal

|  |  |  |
| --- | --- | --- |
| **ID** | **Tittel** | **Aksjon/Ansvarlig** |
| **1** | **Velkommen** | **FAU leder** |
|  | Leder ønsker velkommen  Oppmøteregistrering for årsmelding |  |
| **2** | **Informasjon fra ledelsen (45 min)** | **Rektor/Inspektører** |
|  | **2.1** **Chromebook** (spørsmål fra FAU)**:**  Hva er skolens plan/opplæring for å ivareta elevene fra å bli eksponert for uheldig innhold på nettet?  Info. sendt per e-post fra Kjartan Brunvær:  *CB er et digitalt verktøy til bruk i elevenes læring. Det forventes at man tilrettelegger for bruk av digitale verktøy (ref K-06/grunnleggende ferdigheter)*  *Vårt mandat og oppdrag er beskrevet her:* [*https://www.udir.no/laring-og-trivsel/lareplanverket/grunnleggende-ferdigheter/digitale-ferdigheter-rammeverk/*](https://www.udir.no/laring-og-trivsel/lareplanverket/grunnleggende-ferdigheter/digitale-ferdigheter-rammeverk/)  *Kommunen har installert filter som begrenser uønsket innhold. Dette filteret er aktivert når barna er innlogget som «skolebruker», noe de nå er hele tiden.*  *Det er ikke anledning til å ha «privat konto» på CB (altså er filteret aktivert konstant)*  *Skolen legger til rette for at noen av leksene skal/kan gjøres på CB.*  *Dette er hovedårsaken til at elevene har CB med seg hjem.*  *Bruk av enheten ut over lekse/skolearbeid, vil foresatte måtte ta et grep om på lik linje som de tar grep om barnas digitale liv for øvrig.*  Reaksjoner/innspill fra FAU:   * Hva stopper filteret som skolen har aktivert? * Filteret gjør at det kun er mulig å ha en bruker (skolebruker). * Filteret stenger ikke for sosiale medier, YouTube, Hangouts osv. * Erfaring med uheldig bruk av Hangouts, stygge kommentarer. * Forskjellige regler på de forskjellige trinnene for hvem som kan bruke Hangouts (5.trinn ikke, 3.trinn får lov?). Ønsker at skolen har klare retningslinjer for hva som skal være lov og ikke. * Hangouts kan brukes positivt, kan være et felles chatteforum for hele klassen. Verktøy for digital læring. * Hodetelefoner, er dette noe skolen/kommune bør kjøpe? Noen har, noen har ikke. Mange prisklasser, bidrar til kjøpepress?   **2.2** **Dugnad** uke 19 (08.05.19?). 1.trinn sammen med skolen som er ansvarlig for dette. Info sendt per e-post fra Kjartan Brunvær:  *Dugnaden skal være én ettermiddag, mest sannsynlig onsdagen uke 19 (8/5).*  *Skolen tar innen kort tid initiativ til første møte med de aktuelle FAU – representantene fra 1. trinn, hvor vi går gjennom arbeidsoppgaver og fordeler oss voksne slik vi har gjort tidligere år.*  *Skolen har en god struktur og plan på hvordan dugnaden gjennomføres.*  Forslag fra FAU: Skal det selges pølser og evt.kake? Fin måte å engasjere de eldste elevene. Kan gjøre dugnaden mer sosial. Det sjekkes ut hvordan Stangeland skole har håndtert dette (sendes FAU i etterkant). Kan være en annen inntekskilde nå som det ikke arrangeres kiosk på lysfesten.  **2.3 Elevkantine (innspill fra elevrådet)**:  Det er ikke er mulig å få til kantine med smøring av frokostbrød dette året pga.plassmangel (fra Rita som følger elevrådet). Alternativet som kan være mulig er «Tine kantine» der elevene for eksempel kan bestille yoghurt, rislunsj, sjokolademelk ol. Da må vi lage et utvalg på for eksempel 4 typer det er mulig å bestille. Samtlige i elevrådet hadde lyst dette. De har blitt informerte om at dette må tas opp i FAU først.  *OK fra FAU (1 dag i året for hele skolen).* |  |
| **3** | **FAU Felles** | **FAU leder** |
|  | 1. TV- aksjonen, notat fra Svein Oddvar Netland:   *- Skal TV-aksjonen fortsatt organiseres av FAU i Sandved bydel?*  *TV-aksjonen er en årlig, riksdekkende norsk innsamlingsaksjon til veldedige formål, som har blitt arrangert siden 1974 . Den arrangeres av NRK i samarbeid med utvalgte organisasjoner. Innsamlingen foregår på flere måter. Det mest sentrale er rundt 100 000 bøssebærere som går fra dør til dør til alle Norges 1,8 millioner husstander.*  *Den årlige innsamlingsaksjonen er organisert gjennom Sandnes kommune til bydelsutvalgene - som har gitt dette videre til FAU. Dette har vært en praksis som har foregått i lang tid - men som blant enkelte har blittoppfattet som krevende - siden nye folk må gjøre dette hvert år på vegne av FAU.*  *Jeg har vært i kontakt med Sandnes Kommune (Marita Svindland). Fra kommunens side er det som oppleves krevende med innsamlingsaksjonen er å sikre seg nok bøssebærere - erfaringer fra andre bydeler er at det ofte er krevende å få nok bøssebærere når ikke FAU arrangerer - og kommunene ønsker egentlig at flere FAU skal ta ansvar for dette. Kommunen er veldig fornøyd med Sandved.*  *Hvis FAU sier nei til å delta på innsamlingsaksjonen - vil man sannsynligvis måtte gå på idrettslag/andre frivillige organisasjoner – og man vil forvente at man vil mangle bøssebærere i en så stor bydel.*  *For barn og unge vil det ofte og oppfattes positivt og bidra til dette man lærer å bidra i den globale verden, og nytten av å gjøre noe sammen for andre. I tillegg til det rent personlige å bidra til en humanitær innsamling.*  *Forslag : Fau fortsetter samarbeidet med bydelsutvalgene og tar ansvar for den årlige innsamlingsaksjonen.*  Innspill fra FAU til kommunen:   * Utfordringer med inndeling/fordeling (nye hus, blokker osv.). * Rodene bør være jevne og oppdaterte. * Usikkerhet rundt hvor mange som møter opp. * Vi bør bli fremsnakket mer slik at vi opplever det som positivt at FAU tar ansvaret.   *Avstemming: Hvem ønsker at FAU fortsetter med å ha ansvaret for TV-aksjonen? Flertall.*   1. Teknolab - fortsatt under FAU? (Marit Hembre)   Info sendt per e-post av Marit Hembre:    *Teknolab ved Sandved skole ble opprettet av FAU i 2009 som en langsiktig satsning på realfag for både skolen og foreldre. Teknolab er registrert i Brønnøysund på vanlig måte. Grunnen til at Teknolab ble tillagt FAU istedet for å være en enkeltstående frivillig organisasjon, var hensynet til å sikre langsiktighet og at materialet ble værende i skolen. Organisasjonsmodellen innebærer at*  *\*FAU er forretningsfører (kasserer styrer konto for Teknolab, men Teknolab er ansvarlig for at det er balanse).*  *\* Repr fra ledelsen på Sandved skole er med i styret for Teknolab.*  *\* FAU leder er styremedlem i Teknolab-styret.*  *\* Teknolab er med i rapportering i FAU; årsmeldingen og i referatet når det er relevant.*  Ca. 4000 kr i inntekter og 4000 kr i utgifter.  Ny leder (Espen Seljeskog) er usikker på hvorfor FAU er involvert.  Kontigent lego-league betalt av FAU.  Aldersgrense 5-7. trinn. Per nå ca. 15 elever.  Klubben er en fritidsaktivitet (onsdager kl. 19-20).  Skolen kan benytte seg av legoen i ulike sammenhenger.  Reaksjoner fra FAU:   * FAU bør ikke blande seg oppi hva skolen gjør med legoen. * Bør det holdes et styremøte, hvem gjør hva og hva skjer? * Kjekt med en praktisk fritidsaktivitet, teknologi innovasjon. * Bør FAU holde i en fritidsaktivitet? Hvorfor akkurat denne? * Bør det gis mer info. om tilbudet? Ranselpost?   *Utsetter avstemming, ikke nok informasjon til å vite hva vi sier ja eller nei til.*   1. Status Jungelløype (Hege J.Wee)   Vi har vunnet penger (kr 60 000) som skal brukes til en jungelløype. Silje, Kjartan og Hege har hatt møte med kommunen og Sandnes eiendomsselskap og bydrift. Må kanskje tilføres mer penger fra kommunen, kommunen positiv. Klarsignal fra Sandnes Sparebank om at pengene fremdeles er tilgjengelige (skulle vært brukt innen 1 år). Det jobbes med jungelløype og egne folk i bydrift skal tegne et forslag.   1. Foreldremøte, evaluering.   Reaksjoner fra FAU:   * Veldig generelt, mye plansjer, satt ikke igjen med et fokus. * Mye ord, budskapet forsvant litt. * Lenge med 1 time. * Usikkerhet knyttet til å diskutere såre temaer i klasserom. * Taust i klasserommene, få ønsket å si noe til alle. * Fine diskusjoner i klassen, lettere å diskutere i små grupper. * Kunne fått presentasjonen i forkant, hadde vært lettere for foreldrene å henge med. * Mye faguttrykk, lite innhold. * Viktig å finne en med god formidlingsevne, **finnes det en bra person som kan brukes hvert år? Et fast tema til gitt trinn?** * **Hvem har ansvaret for å holde i diskusjonen i klasserommet etterpå? Dele inn i grupper? Forberede spørsmål? Er dette skolen eller FAU?** |  |
| **4** | **Eventuelt** | **FAU leder** |
|  | **17.mai:** Kake til 17.mai, er dette FAU sitt ansvar?  Nei, FAU har ikke ansvar for dette. Ranselpost kommer fra skolen.  **Skeiene:** Det svirrer rykter blant elevene om det som skal skje til høsten for 7.trinn:   * Asbest funnet på Skeiene, oppstart utsatt? * Hvilke skole er da aktuell i august? * Hvem får hvilken transport (buss, taxi)? * Hvordan vil overføring/mottakelse bli for elevene som starter i 7.trinn?   En klasse (nå 6b) skal være igjen på Sandved skole til Skeiene er klar.  Vil bli arrangert et foreldremøte på Skeiene med mer informasjon.  Sandved FAU mister 7.trinn neste år til Skeiane FAU. |  |
|  | *De som ikke er med i komitearbeid, kan gå hjem.* |  |
| **5** | **Komite-arbeid (60 min)** |  |
|  | **5.1 Hjem -skole samarbeid (ledelsen inviteres)** |  |
|  | Tilstede: Hege Jupskås Wee, Tor Kvammen, Randi T. Egeland, Adriana Buitrago og Oddvar Madland (refererent). Kort referat:  *- Starter med en oppdatert status på hva som jobbes med og hva vi jobber mot.*  *- Gruppen ser på skriv og informasjon fra Lundehaugen skole om rutiner og planer på skolen deres.*  *- Tor Kvammen informer om at han har vært i kontakt med Sandnes kommune, Fylkesmannens kontor, FUG og div andre instanser, for å få informasjon om tilgjengelige resurser og kompetanse som kan være til hjelp for skolen. Han venter på tilbakemelding fra en professor i Tromsø som han kom i kontakt med. Han anbefalte blant annet boken "De utrolige årene".*  *- Vi er enig om å lese oss opp på Sandved skole sin plan for trygt og godt skole miljø som ligger på nettsiden deres.*  *Forslag til spørsmål til møtet med fagteamet på skolen onsdag 03/04-19:*  *1. Hva er skolens felles plan for lærerne ved uønskede hendelser som skjer på skolen?*  *2. Kort og langsiktig plan for håndtering av barn med utagerende atferd*  *3. Hvordan definerer skolen rett til nødverge?*  *4. Hvilke tilgjengelige eksterne resurser har skolen som de kan benytte seg av?*  *5. Hvilket mandat har fagteamet blitt gitt fra skolen?*  *6. Hvilke erfaringer har dere gjort med å jobbe ut fra Respekt-programmet?* |  |
|  | **5.2 Politisk gruppe** |  |
|  | Hadde ikke møte. |  |

***Neste FAU møte: Mandag 6.mai 2019***